ru en ru ky ky ky ky mn ky mn ru ky ky hbs_cyr ru ky ky kk ru ky en uk ky en ky en bg ru ky ar es ru mhr en ky en bg ru ky ky ky ky ky ky ky ar ky ky ky ky ky ky ky ky ky ky ky ky ky ky ky kk ru ru ky ru ru ru ru ru ru ky ru ky bg ky ru ky ru el ky hbs_cyr mn ky ky en ky ky en ky ky en ky ky en ky ky en ky ky en ky ru ky ky ru ky ky ru ky ky ru ky ky bg ky ky ru ky ky ru ky ky ru ky ky mk ru ru uk hbs_cyr ru ru ru ru fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr ru ru be nl tl en en ky en ru ru ru ru kk ba ky ky ru uk mn ru ru ky ky ky ky ky ky ky ba ky
Суроо жооп майданы | Туркистон - Саясий,сакофий аналитикалык сайт!
Кош келиңиз мейман! Бул форумда суроо калтыруу үчүн каттоодон өтүү талап кылынат.
Тема: Сууга чөгүп өлгөн адам шейит болобу?
Ассаляму алейкум ва рахматуллахи ва баракатух!
Жакында "Азаттык" маалымат порталында иштеген кызматкер көлгө түшүп жаткан жеринен каза болду. Мындай көлгө чөгүп кеткен адамдарды шахид болду деп коёт экен. Кимдер үчүн шахиддик макам берилет? Ал эми кимдерге берилбейт.
Ва алейкум ассалам ва рахматуллохи ва баракатуху.
1-Дүйнө өкүмдөрүсүз жалаң гана акыретте шейит.
Дүйнө өкүмдөрүсүз акыреттеги шейит жөнүндө айта турган болсок, алар хадистерде айтылган адамдар. Кээ бир риваяттарда алар жети тайпа деп айтылса, айрымдарында сегиз, айрымдарында тогуз, айрымдарында болсо он бир деп айтылган. Сахихи мындай, Муслимде келгендей, алар бешөө: 1. Тоун т.а. чума кеселинен өлгөн киши; 2. Ич оорусу менен өлгөн киши; 3. Сууга чөгүп өлгөн киши; 4. Үстүнө имарат кулап өлгөн киши; 5. Согуштан башка убакта Алла жолунда Алланын сөзүн бийик кылуу үчүн өлгөн киши. Муслим Абу Хурайрадан Расулулла (с.а.в)дын мындай дегенин риваят кылды:
«Бир киши жолдо бара жатып, жолдо жаткан бир тикендүү бутакты көрүп калды жана аны четке алып койду. Алла анын бул ишин сыйлап аны кечирди жана айтты: Шейиттер бешөө: Тоун кеселинен өлгөн, ичи ооруп өлгөн, сууга чөгүп өлгөн, үстүнө имарат кулап өлгөн жана Алла Азза ва Жалланын жолунда шейит болгон». Муслим дагы Абу Хурайрадан риваят кылды: Расулулла (с.а.в):
«Араңарда кимди шейит деп эсептейсиңер? – деди. Сахабалар: Я Расулулла, ким Алла жолунда өлтүрүлсө, ошол шейит, - дешти. Пайгамбарыбыз (с.а.в): Андай болсо үммөтүмдүн шейиттери аз экен да, - деди. Сахабалар: Анда алар кимдер, я Расулулла? - дешти. Пайгамбарыбыз (с.а.в): Ким Алла жолунда өлтүрүлсө – ал шейит, ким Алла жолунда өлсө – ал шейит, ким тоундан өлсө – ал шейит, ким ич оорудан өлсө – ал шейит, - деди». Ибн Миксам айтат: «Мен атаңдын бул хадисте:
«Сууга чөгүп өлгөн – шейит», - деп айтканына күбөмүн» - деди . Булардын шейиттигинин мааниси ушул, аларга акыретте шейиттердин сообу болот. Ал эми дүйнөдө алар гусл кылынып (сууга жуулуп), аларга жаназа окулат. Эми эгер шейит сөзү сооп берилиши жөнүндө айтылса – хадис өзү ушул жөнүндө – мындай абалда бул сөздү мына ушул адамдарга карата колдонуу туура болот. Эгер бул сөз сүйлөмдө эч бир каринасыз мутлак колдонулса, анда бул сөз аларга тийиштүү болбойт, тескерисинче, Алланын жолунда өлтүрүлгөн кишиге тиешелүү болот, андан башкасына колдонулбайт.
Эми акыретте эмес, бул дүйнөдөгү шейитке келсек, ал дүйнөдөгү шейит өкүмүн алат, гусл кылынбайт жана ага намаз окулбайт, тескерисинче, өз кийиминде жайына узатылат. Бирок, ал акыретте Алланын сөзүн бийик кылуу үчүн согушкан шейиттердин сообун албайт. Бул Алланын жолунан башка жолдо согушкан кимсе. Мисалы, кадыр-барк үчүн же олжо үчүн же артка качып согуша турган кимсе. Мындай кимсе акыретте шейиттик сообун албайт. Себеби, хадистер шейиттик сообун бир гана Алланын жолунда согушкан жана артка чегинбестен алдыга атырылып согушкан шейитке гана хостоп койду. Муслим Абу Муса Ашъарийден төмөнкүнү риваят кылды:
«Бир киши Набий (с.а.в)дын алдына келип, Я Расулулла, бир киши олжо үчүн согушат, дагы бир киши аты чыгышы үчүн согушат, башка бир киши болсо өзүнүн кандай орун тутушун көрсөтүп коюу үчүн согушат. Ко-ош, алардан ким Алланын жолунда согушкан болот? - деп сурады. Расулулла (с.а.в): Ким Алланын сөзү бийик болушу үчүн согушса, ошол Алланын жолунда согушкан болот, - деди».
Муслим Абу Мусадан мындай дегенин да риваят кылды:
«Расулулла (с.а.в)дан: кайраты ташып согуша турган, хамияты (эрдиги) козголуп согуша турган жана рия (көзгө көрүнүү) үчүн согуша турган киши жөнүндө «булардын кайсы бири Алланын жолунда согушуу болуп эсептелет?» деп суралды. Расулулла (с.а.в): Ким Алланын сөзү бийик болушу үчүн согушса, ошол Алланын жолунда согушуптур, - деп жооп берди». Расулулла (с.а.в) шейиттин күнөөлөрү кечирилиши үчүн, артка качпай алдыга умтулуп согушуусун шарт кылып койду. Муслим Абдулла ибн Абу Котода аркылуу Котодадан риваят кылат:
«Пайгамбарыбыз (с.а.в) алардын арасында туруп, аларга Алланын жолундагы жихад жана Аллага ыйман келтирүү эң абзел амал экендигин айтты. Ошондо бир киши туруп: Я Расулулла, эгер мен Алла жолунда өлтүрүлсөм, күнөөлөрүмө каффарат болобу? - деди. Расулулла (с.а.в): Ооба, эгер сен сабыр кылган абалда, сооп үмүт кылып, артка качпай алдыга атырылып Алланын жолунда өлтүрүлсөң, - деди. Андан соң Расулулла (с.а.в): Эмне дедиң? - деди. Тиги киши: Эгер мен Алланын жолунда өлтүрүлсөм, күнөөлөрүмө каффарат болобу? - деди. Расулулла (с.а.в): Ооба, сабыр кылган абалда, сооп үмүт кылып, артка качпай алдыга умтулсаң, болгону карыз мындан тышкары. Мага муну Жабраил а.с айтты, - деди».
Мындан түшүнүлгөндөй, эгер артка качып согушса, күнөөлөрүнө каффарат болбойт жана ага шейиттик сообу берилбейт. Атак-даңк үчүн согуша турган кимсеге келсек, Расулулла (с.а.в) аны шейит деп атап, азапталышын баян кылды. Муслим Сулайман ибн Ясардан мындай дегенин риваят кылды: Адамдар Абу Хурайранын алдынан туруп, таркап кетишти. Ошондо ага Шам калкынын өкүлү: Эй шейх, Расулулла (с.а.в)дан уккан бирер хадисти бизге айтып бериңиз, - деди. Абу Хурайра: Мен Расулулла (с.а.в)дын мындай дегенин укканмын:
«Кыямат күнү үстүнөн биринчи болуп өкүм чыгарыла турган адам шейит болгон киши болот. Ал алып келинет. Алла ага өзү берген неъматтарын эскертет. Ал аларды эстейт. Алла бул неъматтар үчүн эмне амал кылдың? - дейт. Ал: Сенин жолуңда согушуп, шейит болдум, - дейт. Алла: Жалган айттың, тескерисинче, баатыр экен деп айтышсын үчүн согуштуң. Сен тууралуу ошондой деп айтылды, - дейт. Андан соң Алла буйрук кылат. Ал жүз төмөн сүйрөтүлүп тозок отуна ыргытылат…». Бул хадис атак-даңкка жетишүү үчүн согушкан кимсе мейли бул дүйнөдө шейит өкүмүн алса да, бирок, кыямат күнүндө ага шейит сообу берилбестигине, тескерисинче, азапталышына далалат кылууда.
Эми дүйнө жана акыреттеги шейиттикке келсек, ал Алланын сөзүн бийик кылуу үчүн кафирлерге каршы согушкан жана мусулмандар менен кафирлер ортосундагы согушта өлтүрүлгөн киши. Бул согуш согуш абалындагы өлкөдө болобу же Ислам өлкөсүндө болобу, мунун айырмасы жок. Алла Таала айтат:
«Алла жолундагы согушта өлтүрүлгөн заттарды эч качан өлүктөр деп ойлобогула! Жок, алар тирүү! Ал заттар Роббисинин неъматтарынан ырахаттанган абалда курсант болушууда» [3:169]
Бул шейит ал жөнүндө шаръий өкүмдөр келген киши. Мындай шейиттик кафирлер менен болгон согушта өлтүрүлгөн кишиге гана тиешелүү. О.э. согушта жарадар болуп кийинчерээк ушул жараатынан өлгөн киши да согушта өлтүрүлгөн болуп эсептелет. Ал эми андан башкасы шейит деп эсептелбейт. Ушуга ылайык, багийлер менен болгон согушта өлтүрүлгөн киши да, согушта жарадар болуп, андан кийин жарааты айыгып, андан кийин ушул жарааттан өлгөн киши да шейит деп эсептелбейт. Шейитке тиешелүү хос өкүмдөр бар болуп, Алла Таала шейит жөнүндө ал тирүү деп кабар берди. Мындай шейиттик Алланын сөзүн бийик кылуу үчүн кафирлер менен болгон согушта өлтүрүлгөн кишиге жана мына ушул согушта жарадар болуп ушул жараатынан өлгөн кишиге гана тиешелүү.
Жогорудагы шейит жөнүндөгү өкүм мындай, ал гусул кылынбайт жана кепинделбейт, тескерисинче, каны менен жана кийиминде жерге коюлат. Себеби, шейит кыямат күнү тирилгенде, анын каны миск атырдай абдан жагымдуу жыт чыгарат.
Бухарий Жабирден риваят кылган төмөнкү хадис буга далил болот:
«Расулулла (с.а.в) Ухудда өлтүрүлгөндөрдөн эки кишини бир кийимге жамдап, андан соң: Алардын кайсы бири Куранды көбүрөөк (жаттаган)? – деп сурайт эле. Алардын кайсы бири көрсөтүлсө, аны мурда коёт эле жана: Мен буларга күбөмүн, - деп айтып, аларды кандары менен көмүүгө буйруду, аларга намаз окубады жана аларды гусул кылбады».
Суроо-жооп майданы үчүн (Муттакий)
Версиясы: 1.0.34; Страница загружена за 0.024 секунд.
3 thoughts on “Суроо жооп майданы”
Декабрь 3, 2016 at 5:14 пп
Ассаламу алейкум.суроолорго жооп бересиңерби?
Декабрь 9, 2016 at 8:08 пп
Эмне үчүн суроолорго жооп жазбай атасыңар,
Март 11, 2017 at 8:03 дп
Кыргызстанда Куран сүннөт м.н башкарам деген адам президент болуп калса, кошуна мамлекеттер ж.а Россия, АКШ га окшогон державалар Кыргызстанды саясий, экономикалык блокада кылып кысымга алып, Кыр…ды өнүктүрбөй кризиске киргизиши мүмкүнбү?
Макалага пикир билдирүү Отменить ответ
Сур: Арафа күндөгү орозо тууралуу
September 19, 2018, 12:39
Сур: Аял киши намахрамдар менен чогуу иштесе болобу?
September 19, 2018, 12:34
Сур: Исламда кирнелөөгө уруксат барбы?
September 19, 2018, 12:26
Сур: Йемендеги кырдаал тууралуу
September 19, 2018, 12:20
Сур: Намазда ой чачырабашы үчүн эмне кылуу керек
September 3, 2018, 01:45
Сур: Дос душманга мамиле кылуу тууралуу
September 3, 2018, 01:39
Мусулмандар сүргүн кылынган жерлерден нефть жана газ табылууда
Мусулмандар сүргүн кылынган жерлерден нефть жана газ табылууда Нефть жана...
Исламий өлкөлөрдүн башчыларынын ордуна Түндүк Кореянын башчысы билдирүү берди
Исламий өлкөлөрдүн башчыларынын ордуна Түндүк Кореянын...
Баатыр эне Асаналиева Назиранын сотуна чакырабыз!
Урматтуу Кыргызстандыктар! Белгилүү болгондой 11 баланын...
Атамбаев шайлоодон кийинки башаламандыктан кооптонууда
Атамбаев шайлоодон кийинки башаламандыктан кооптонууда  Алмазбек...
Америка жана Түндүк Корея ортосундагы чыңалуу
Америка жана Түндүк Корея ортосундагы чыңалуу...
Президенттик шайлоого карата Уламаларга Кайрылуу
Президенттик шайлоого карата Уламаларга Кайрылуу Бисмиллахир-рохманир-рохийм Урматтуу...
КАТАЛОНИЯДАГЫ САЯСИЙ АБАЛДЫН КЕЛЕЧЕГИ ЭМНЕ БОЛОТ?
КАТАЛОНИЯДАГЫ САЯСИЙ АБАЛДЫН КЕЛЕЧЕГИ ЭМНЕ БОЛОТ?...
Аракан үчүн топтолгон жардамдар салтанаттуу түрдө канкор Бирма өкмөтүнө тапшырылды!
Аракан үчүн топтолгон жардамдар салтанаттуу түрдө...
Архивы Выберите месяц Сентябрь 2018 Август 2018 Июль 2018 Июнь 2018 Май 2018 Апрель 2018 Март 2018 Февраль 2018 Январь 2018 Декабрь 2017 Ноябрь 2017 Октябрь 2017 Сентябрь 2017 Август 2017 Июль 2017 Июнь 2017 Май 2017 Апрель 2017 Март 2017 Февраль 2017 Январь 2017 Декабрь 2016 Ноябрь 2016 Октябрь 2016 Сентябрь 2016 Август 2016 Июль 2016 Июнь 2016 Май 2016 Апрель 2016 Март 2016 Февраль 2016 Январь 2016 Декабрь 2015 Ноябрь 2015 Октябрь 2015 Сентябрь 2015 Август 2015 Июль 2015 Июнь 2015 Май 2015 Апрель 2015 Март 2015 Февраль 2015 Январь 2015
сайф к записи Китепкана
Кыргыз, Кыргызбай к записи Терактылар кимге пайдалуу?
Кыргыз, Кыргызбай к записи Суроо жооп майданы
Тургунбек к записи Биз менен байланыш
Тургунбек к записи Суроо жооп майданы
Тургунбек к записи Суроо жооп майданы
Zharkyn Matkasymov к записи АКШ жана анын союздаштарынын учактары Манбажда үрөй учурган кыргын жасады
kunookor pende к записи Нефти баасынын кескин түшүп кетүүсү!
Саясий, сакофий аналитикалык сайт!